《水龙吟》
宋代·张鎡

余曰：人间虚幻，子能毕辞荣宠，清净寡欲，当享万寿。惊觉，因赋清词，乙丑冬十二月也

这番真个休休，梦中深谢仙翁教。浮生幻境，向来识破，那堪又老。苦我身心，顺他眼耳，思量颠倒。许多时打＿，鲇鱼上竹，被人弄、知多少。

解放微官系缚，似笼槛、猿归林草。云山有约，儿孙无债，为谁烦恼。自古高贤，急流勇退，直须闻早。把忧煎换取，长伸脚睡，大开口笑。